**Molitva vjernika**

**24. nedjelja kroz godinu – B (16. rujna 2018.)**

1. Za papu našeg Franju, biskupa Josipa, sve svećenike, redovnike i redovnice: da srcem ispovijedaju da si ti Krist te s više povjerenja u Tebe kao Tvoji proroci navještaju radost tvojeg evanđelja, molimo Te.
2. Za cijelu Crkvu: da bude vjerodostojna pozivu na koji nas pozivaš te, u hrabrom suočavanju s križevima života, gradi mostove među vjernicima i ljudima s ciljem dolaska do konačnog susreta s Tobom, molimo Te.
3. Za sve ljude svijeta: da Te prihvate kao jedinoga Spasitelja te odbacuju ono što je nedostojno čovjeka, molimo Te.
4. Za ljude koji rade u Saboru, znanosti, kulturi i medijima: da rade za istinsko dobrom svakoga čovjeka i budu promicatelji istine, molimo Te.
5. Za nas okupljene oko ovog euharistijskog stola: da shvatimo kako se naše slabosti i poteškoće usavršuju ako ih predamo Tebi, Bože i da znamo poput sv. Pavla uživati u slabostima, uvredama, poteškoćama poradi Tebe, molimo Te.
6. Za pokojne: smiluj im se i uvedi ih u vječnu radost s Tobom, molimo Te.